બાળકીના મોતને લઈને કેન્દ્રીય મંત્રી રવિશંકર પ્રસાદે વિરોધ પક્ષ પર આકરા પ્રહારો કરતા કહ્યું હતું કે, હિંસા અને મોતના આ ખેલ માટે કોણ જવાબદાર? કોઈ પણ બંધ દરમિયાન દવાની દુકાન અને એમ્બુલન્સને ના અટકાવી શકાય. પરંતુ બિહારના જહાનાબાદમાં કોંગ્રેસ અને વિરોધ પક્ષોએ એમ્બ્યુલન્સને માર્ગ ના આપ્યો. જેના કારણે એક નાની માસૂમ બાળકીનો જીવ ગયો. આ માટે કોણ જવાબદાર? હિંસાનો આ ખેલ બંધ થવો જોઈએ. પ્રસાદે કહ્યું હતું કે, દેશમાં ભયનું વાતાવરણ બનાવવામાં આવી રહ્યું છે. જનતાનું સમર્થન નથી મળતું ત્યારે આ પ્રકારે ઉગ્રતાથી પ્રદર્શન કરીને બંધ સફળ કરાવવાના પ્રયાસ કરવામાં આવે છે. અમે લોકોની મુશ્કેલીઓની સાથે છીએ. અમે તેનું સમાધાન શોધવાનો પ્રયાસ કરી રહ્યાં છીએ અને કાઢીશું પણ.